Side 1 af 2

**Nordfyns Garderforening.**

Referat ordinær generalforsamling nr. 98 fredag den 25. marts 2022.

Med 28 deltagere i Særslev skytteforenings lokaler.

Formanden bød velkommen, og foreslog på bestyrelsens vegne nov.- 65 Tage Rasmussen som dirigent.

Tage blev valgt og konstaterede, at generalforsamlingen var lovligt indkaldt i.h.t. § 9 i vedtægterne. Herefter fik Renè Rasmussen ordet for formandens beretning.

Renè bad forsamlingen rejse sig for at mindes vores afdøde garderkammerater. Maj 48 Jørgen Perch Nielsen og marts 66 Arne Ingemann Hansen. Ære være deres minde.

Formanden nævnte, at generalforsamling nr. 98 afholdes efter gældende regler igen, og gjorde opmærksom på foreningens 100 års jubilæum i 2024.

Der var fire medlemmer fra NG til Rep.mødet i Svendborg. Renè henledte opmærksomheden på Rep. mødet i Holstebro den 20-22 maj, hvor alle er velkommne.

Nordfyns Garderforening har ikke arrangeret udflugter i 2021 på grund af COVID-19.

Renè takkede skytter, fanebærere og medlemmer for deres støtte, samt bestyrelsen for godt samarbejde. Også en tak til hjælpere ved f.eks. Rosenfestivalen i Bogense, det er prisværdigt.

Formanden nævnte, at han har besøgt alle fødselarer, og havde naturligvis adviseret sig først, alle ville gerne have et besøg.

Formanden takkede Inge for hendes altid store hjælp i køkkenet.

Formandens beretning blev godkendt.

Herefter fik kasserer Benny Ohlsen ordet for fremlæggelse af regnskabet, som blev oplæst. Regnskabet blev godkendt.

Fastsættelse af kontingent uændret kr. 350,- .

På valg til bestyrelsen var Hugo Jensen, Flemming Nielsen og Jacob Nielsen, som alle blev genvalgt. Knud E. Andersen blev genvalgt som suppleant.

Mikkel Kragelund Haugsted og Thomas Nielsen blev genvalgt som bilagskontrollanter. Niels Thor Rasmussen som suppleant.

Renè aflagde skydeudvalgets beretning, med ros til skytterne for gode resultater, og en tak til dem som trofast møder op til skydningerne. Renè takkede udvalget, skytterne og hjælpere i køkkenet for godt samarbejde. Der lød også en tak til Særslev Skytteforening for at stille hjælp og lokaler til rådighed for vores forening. Den hyggelige sommerskydning med damer den 3. juli var en succes.

Side 2 af 2

I foreningens velmagtsdage var der 40 gl. Gardere, nu er der kun 20. Mød op til det sociale samvær, man behøver ikke at skyde.

På valg til skydeudvalget var Renè Rasmussen, som blev genvalgt.

Bowlingudvalget. Niels Thor Rasmussen blev genvalgt. Niels håber på bedre tider, og prøver igen.

Der var ikke indkommet forslag, som ønskedes behandlet på generalforsamlingen.

Under eventuelt blev der overrakt hæderstegn.

Renè overrakte hæderstegn til: 10 årstegn, nov. 67 Ole Møhring Madsen og jan. 62 Hans Søndergård. 50 årstegn, marts. 59 Gerner Flemming Hansen. 60 års tegn, maj 62 Hans Flemming Hansen og maj 62 Henning Hansen. Herefter slog nov. 81 Kim Gram på glasset. Kim holdt en tale for okt. 80 René Rasmussen og overrakte ham De Danske Garderforeningers hæderstegn for tro tjeneste og en kæmpe indsats i NGs bestyrelse i over 15 år.

René oplyste at 100 års jubilæumsfesten afholdes den 10. august 2024. Rosenfestivalen vil have Livgarden som tema for at fejre vores forening. Til Rosenfestivalen i år vil en gl. Garder fra Nordjylland svømme Fyn rundt, og gå i land i Bogense. Sponsorpengene går til Julemærkehjemmene.

Der går 40-50 gl. Gardere over 40 år rundt på Nordfyn uden at være medlemmer. Få fat i dem, René giver en fl. rødvin for hvert nye medlem.

To medlemmer havde spørgsmål vedr. Mail og SMS beskeder om indkaldelse til generalforsamlinger og arrangementer. Dette vil bestyrelsen tage op på kommende møder. En havde forslag til et besøg på sin arbejdsplads.

Herefter erklærede dirigenten generalforsamlingen for afsluttet, og Renè takkede Tage for godt dirigentskab. Der blev budt på koldt bord med lune retter, som indledtes med et nifoldigt leve og en skål for H.M. Dronningen.

Bestyrelsen har efterfølgende konstitueret sig: Formand Renè Rasmussen, næstformand Jacob Nielsen, kasserer Benny Ohlsen, webmaster Flemming Nielsen, Hugo Jensen og sekretær Jørgen Rasmussen.

Maj-70 Jørgen Rasmussen